ปัจจัยความเสี่ยง

1.1 ความเสี่ยงจากการดำเนินงาน

ความเสี่ยงในปัจจุบันของระบบปฏิบัติการฟอกหนังของบริษัทฯ ไม่ได้มาจากผลิตภัณฑ์ชนิดอื่น
หรือมาจากกลุ่มผู้แข่งขันในตลาดโดยตรง เหตุผลจริงๆ แล้วก็คือ
ราคาของหนังดิบสูงขึ้นมากกว่าระดับสูงสุดอีกครั้ง
สินค้าจากเครื่องหนังธรรมชาติก็ยังคงอยู่ในความต้องการ
กลุ่มคนชั้นกลางในโลกก็มีการเจริญเติบโตในหลาย ๆ ทางเพื่อที่จะขจัดความยากจนในโลก
ซึ่งก็เป็นปัจจัยสำคัญที่ทำให้เกิดการใช้ผลิตภัณฑ์ที่มาจากธรรมชาติมากขึ้น
ในขณะที่คนในโลกร่ำรวยมากขึ้น
ก็มีแนวโน้มที่ตระหนักถึงความสำคัญของสิ่งแวดล้อมและพยายามที่จะลดการใช้ผลิตภัณฑ์ปรุงแต่งต่างๆ
ที่เป็นอันตรายต่อสิ่งแวดล้อมมากขึ้น นอกจากนี้ราคาน้ำมันโลกก็มีราคาสูงกว่าราคาหนัง
และก็ยังพอมีทางแข่งขันกับวัตถุดิบน้ำมัน ที่ใช้ผลิตสินค้าพลาสติกชนิดใหม่ ๆ ได้

ไม่ใช่เป็นเรื่องง่ายที่จะสร้างโรงงานฟอกหนังในระดับที่บริษัทฯ ดำเนินการอยู่ในปัจจุบันนี้
โรงงานของบริษัทฯได้ถูกสร้างขึ้นมาด้วยระยะเวลาที่ยาวนาน ใช้เวลาในการค้นหาวิธีการผลิต
ความพยายามบากบั่นและอุตสาหะเพื่อที่จะประสบผลสำเร็จในจุดที่ไม่เคยมีใครทำได้มาก่อน
และที่สำคัญคือได้รับการสนับสนุนจากกลุ่มลูกค้าในตลาดของบริษัทฯ มาโดยตลอด
การฟอกหนังนั้นเป็นศาสตร์ที่ต้องใช้ศิลปะและเทคนิควิธีการที่ละเอียดอ่อน
ซึ่งแม้กระทั่งมหาวิทยาลัยที่เปิดสอนวิชาฟอกหนังน้อยรายทั่วโลกนั้น
บางครั้งยังไม่สามารถให้คำตอบในวิธีการเหล่านั้นได้
(รวมทั้งหนังสือที่ให้การรับรองและเชื่อถือจากสถาบัน ISO เกี่ยวกับงานด้านสีหนัง และสถาบัน
SATRA ที่ได้ประเมินผลงานที่ดีไว้)

ในปี พ.ศ. 2549 เนื่องจากกระบวนการต่าง ๆ ที่จะทำให้การผลิตของบริษัทฯ
สูงขึ้นถึงเกณฑ์มาตราฐาน ดังนั้นจึงต้องมีการประเมินผล ผลลัพธ์จากการประเมินผลนั้นได้เปิดเผยว่า
จำนวนผู้จัดซื้อหนังของบริษัทใหญ่ๆ นั้น มีปริมาณลดลง เนื่องจากในหลายปีที่ผ่านมา
ผู้บริหารระดับสูงของโรงงานฟอกหนังชั้นนำของโลกที่ได้ให้การสนับสนุนบริษัทใหญ่เหล่านั้นได้ตัดสินใจที่จะลดจำนวนการผลิตลงเพื่อให้สอดคล้องกับการอยู่รอดในระดับของปัจจัยการผลิตเพื่อสิ่งแวดล้อม
การฝึกฝนที่ดี และปัจจัยอื่นๆ อีกมากมาย
จากการกระทำเหล่านี้เป็นผลทำให้ลดจำนวนคู่แข่งขันในระดับที่ทำให้บางบริษัทคงเหลือไว้เพียงการผลิตผลิตภัณฑ์จำเพาะบางอย่างซึ่งสอดคล้องกับสถานที่
ทำเลที่ตั้ง และความรวดเร็วในการจัดจำหน่ายสินค้าเข้าสู่ตลาด

ดังนั้นตอนนี้จึงไม่ใช่เพียงแต่เรื่องการกังวลถึงการแข่งขันหรือวัตถุดิบทางเลือกอื่น
ซึ่งอาจจะทำให้การปฎิบัติงานของบริษัทฯ อยู่ในขั้นวิกฤติอีก
แต่ควรมุ่งความสนใจไปที่ความปราณีตศิลป์ในการฟอกหนังและทำให้งานเหล่านี้โดดเด่นกว่ามาตราฐานที่เคยกำหนดไว้
บริษัทฯ
ได้ผ่านก้าวข้ามเรื่องความเสี่ยงของเรื่องสินค้าค้างสต็อคหรือแนวโน้วต่อต้านการไม่ใช้หนังสัตว์
(ANTI-LEATHER) มาแล้ว การปฏิบัติงานยังคงเป็นปัจจัยหลักที่สำคัญ
เพราะว่าความล้มเหลวจากผลงานถือเป็นความหายนะที่ร้ายแรงซึ่งเป็นเหตุผลที่ว่า บริษัทฯ
นั้นได้ใช้ทรัพยากรทั้งหมดที่มีอยู่เพื่อให้ผลผลิตนั้นออกมาในระดับที่ดีที่สุดและยังคงต้องรักษาระดับนั้นไว้ต่อไป

ความเสี่ยงที่ยังคงอยู่ก็คือ ไม่เพียงแต่มูลค่าตลาดเท่านั้น
แต่ต้องคำนึงถึงว่าผู้ซื้อทุกรายได้เข้าใจถึงสถานการณ์ที่เกิดขึ้นจริงและความพร้อมที่จะยอมรับการเปลี่ยนแปลงนั้น
ที่สามารถเกิดขึ้นได้ทุกที่และทุกเวลาได้หรือไม่

  1.2 ความเสี่ยงจากความผันผวนของราคาและการขาดแคลนวัตถุดิบ

วัตถุดิบที่สำคัญในการผลิตคือ หนังวัวหมักเกลือ ซึ่งนำเข้าจากประเทศสหรัฐอเมริกาเป็นหลัก
มีการกำหนดราคาซื้อขายเป็นการล่วงหน้า มีการเปลี่ยนแปลงราคาซื้อขายอย่างรวดเร็ว
ทำให้เกิดความเสี่ยงต่อต้นทุนการผลิต
ซึ่งทำให้บางครั้งไม่สามารถเปลี่ยนแปลงราคาขายได้ตามราคาของวัตถุดิบที่ปรับตัวสูงขึ้น
รวมถึงการขาดแคลนวัตถุดิบด้วยเช่นกัน บริษัทฯ
ได้ป้องกันการผันผวนของราคาวัตถุดิบและการขาดแคลนโดยการ
สั่งซื้อล่วงหน้าและกระจายคำสั่งซื้อไปยังผู้ขายหลาย ๆ ราย

1.3 ความเสี่ยงจากอัตราดอกเบี้ย

ความเสี่ยงด้านอัตราดอกเบี้ยเกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อการดำเนินงานและกระแสเงินสดของบริษัทฯ โดยบริษัทฯ
มีหนี้สินที่มีความเสี่ยงจากอัตราดอกเบี้ยดังนี้

งบการเงินรวมงบการเงินเฉพาะบริษัท

จำนวนเงิน อัตราดอกเบี้ยต่อปี

+----------------+-------------+------------+------------+------------+
|                | 31 ธันวาคม   | 31 ธันวาคม  | 31 ธันวาคม  | 31 ธันวาคม  |
|                |             | 2548       | 2549       | 2548       |
|                | 2549        |            |            |            |
+----------------+-------------+------------+------------+------------+
|                | ล้านบาท      | ล้านบาท     | ร้อยละ      | ร้อยละ      |
+----------------+-------------+------------+------------+------------+
| เงินฝากธนาคาร   | 1.73        | 10.16      | 0.50       | 0.50       |
|                |             |            |            |            |
| เจ้าหนี้ทรัสต์รีซีท   | 41.43       | 277.79     | 6.44-6.88  | 5.39-6.21  |
+----------------+-------------+------------+------------+------------+

ณ. วันที่ 31 ธันวาคม 2549 บริษัทฯ มีภาระหนี้สิน 41.43 ล้านบาท
ซึ่งเป็นไปตามนโยบายที่บริษัทฯ ได้วางไว้
เพื่อลดภาระหนี้สินที่จะเกิดขึ้นและมีความเสี่ยงจากอัตราดอกเบี้ยเพียงเล็กน้อย

4.  ความเสี่ยงด้านการให้สินเชื่อ

บริษัทฯ ไม่มีความเสี่ยงที่เป็นสาระสำคัญจากการให้สินเชื่อที่เกี่ยวเนื่องกับลูกหนี้การค้า
เนื่องจากบริษัทฯ มีการขายสินค้าต่างประเทศ ซึ่งเป็นการขายโดยการเปิด L/C
หรือให้ลูกค้าจ่ายเงินล่วงหน้าค่าสินค้า
ส่วนการขายในประเทศเป็นการขายให้กับบริษัทที่มีความมั่นคงทางการเงิน
มีความสามารถในการชำระหนี้ดี เนื่องจากบริษัท ได้ติดต่อขายกับลูกค้าเหล่านี้มานาน
จึงเชื่อว่าบริษัทไม่มีความเสี่ยงที่เป็นสาระสำคัญจากการที่ลูกหนี้จะไม่ชำระหนี้ อย่างไรก็ตาม บริษัทฯ
ได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าอย่างเพียงพอแล้ว

5.  ความเสี่ยงด้านอัตราแลกเปลี่ยน

บริษัทฯ มีความเสี่ยงด้านอัตราแลกเปลี่ยน เกี่ยวกับการซื้อวัตถุดิบ เครื่องจักร
และการขายสินค้าเป็นเงินตราต่างประเทศ งบการเงินรวมและงบการเงินเฉพาะบริษัท ณ วันที่ 31
ธันวาคม 2549 และ 2548 บริษัทฯ มีสินทรัพย์ทางการเงิน และหนี้สินทางการเงินที่เป็นเงินตรา
ต่างประเทศ ดังนี้

  --------------------------- --------------------- ---------------------
  สกุลเงิน                      สินทรัพย์ทางการเงิน       หนี้สินทางการเงิน

  --------------------------- --------------------- ---------------------

  ณ วันที่ 31 ธันวาคม 2549

  --------------------------- --------------------- ---------------------
  - ยูโร                       -                     -

  - ดอลล่าร์สหรัฐอเมริกา          1,714,566.34          1,244,134.60
  --------------------------- --------------------- ---------------------

  ณ วันที่ 31 ธันวาคม 2548

  --------------------------- --------------------- ---------------------
  - ยูโร                       300.00                -

  - ดอลล่าร์สหรัฐอเมริกา          995,218.97            6,749,606.28
  --------------------------- --------------------- ---------------------

บริษัทฯ มียอดขายต่างประเทศ และ
การนำเข้าวัตถุดิบจากต่างประเทศในสกุลเงินดอลล่าร์สหรัฐเป็นหลัก
และยอดขายในประเทศก็มีการซื้อขายกันเป็นเงินสกุลดอลล่าร์สหรัฐ บริษัทฯ
จึงเลือกใช้วิธีป้องกันความเสี่ยงจากการผันผวนของค่าเงินบาทโดยการนำรายได้จากการขายต่างประเทศมาชำระค่าสินค้าในการนำเข้าวัตถุดิบซึ่งเงินสกุลเดียวกัน
ซึ่งเป็นการป้องกันความเสี่ยงโดยธรรมชาติ